《登清源山和蔡虚斋先生韵》
清代·陈梦雷

揽胜同登万仞颠，凌风遥望海门天。千家村郭群峰绕，一片飞云远树牵。

古寺僧还除藓径，空山客到觅清泉。东南战气今应息，诗酒何妨庆有年。

作者简介：（1651—1723）清福建闽县人，字则震，号省斋。康熙九年进士，授编修。假归，耿精忠叛，胁以官，未受事而归。与李光地合进蜡丸，以福建虚实密报朝廷。光地独揽其功，精忠败，擢学士，梦雷下狱，戍尚阳堡。十余年释还。康熙四十年与修《汇编》，后赐名《古今图书集成》，任总裁。雍正初追论“从逆”之罪，谪戍黑龙江，卒于戍所。有《松鹤山房集》、《闲止书堂集》。